Warren Buffett, cunoscut și ca "Oracolul din Omaha", folosește aceste câteva acțiuni de top care îi aduc investitorului venituri de miliarde de dolari, scrie Fool.com.
Peste jumătate din portofoliul de acțiuni Berkshire Hathaway se află în acțiuni Apple.
Warren Buffett este, fără îndoială, cel mai cunoscut și mai influent investitor din istoria modernă, pe baza recordului performanțelor investiționale. Deloc surprinzător, portofoliul de investiții al Berkshire Hathaway, beneficiază de o atenție constantă a presei.
Modelul său de investiții a fost dintotdeauna transparent, direct și consecvent
Compania lui Buffet a avut un succes greu de egalat: din 1965, firma sa a înregistrat câștiguri anuale compuse de 19,8% față de 10,2% pentru S&P 500.
Cu toate acestea, modelul său de investiții a fost mult timp transparent, direct și consecvent.
Așa cum spunea Buffet în scrisoarea sa din 24 februarie 2024, către acționarii companiei, "Berkshire beneficiază de o constanță neobișnuită și de o claritate a scopului". Investește în companii mari, de vârf, cu bilanţuri solide și evaluări atractive.
Buffett investește pe termen lung, dar nu i-a fost niciodată teamă să facă noi investiții semnificative sau să renunțe la unele.
Conform documentelor depuse la Comisia pentru Valori Mobiliare și Burse din SUA, iată care erau primele cinci acțiuni din portofoliul Berkshire Hathaway, la 31 decembrie 2023:
1. Apple
Berkshire Hathaway deține cele mai multe acțiuni la gigantul Apple. La 31 decembrie 2023, compania lui Buffett deținea 905,6 milioane de acțiuni în valoare de 174,3 miliarde de dolari, reprezentând aproximativ 50% din portofoliul său de acțiuni și 5,8% din acțiunile în circulație ale Apple.
Numărul de acțiuni deținute de Buffett la Apple era și mai mare. În al patrulea trimestru din 2023, Berkshire Hathaway a vândut 10 milioane din acțiunile sale la producătorul de iPhone, reprezentând aproximativ 1% din participația sa în companie.
Nu ar fi prima dată când Berkshire își reduce numărul de acțiuni dețiunte în gigantul tehnologic. În 2020, Berkshire a vândut acțiuni în valoare de aproximativ 11 miliarde de dolari.
Buffett a admis ulterior că tranzacția a fost "probabil, o greșeală".
Berkshire Hathaway a achiziționat cea mai mare parte a acțiunilor sale la Apple între 2016 și 2019 pentru mai puțin de 35 de miliarde de dolari.
Buffett declara la reuniunea anuală Berkshire Hathaway din 2023:
"Criteriile noastre pentru Apple au fost diferite. Se întâmplă să fie o afacere mai bună decât oricare dintre cele pe care le avem".
2. Bank of America
Pe locul al doilea se află Bank of America, cu o participație evaluată la 34,8 miliarde de dolari la 31 decembrie 2023, adică aproximativ 10% din portofoliul Berkshire Hathaway.
Berkshire Hathaway a achiziționat 700 de milioane din cele peste 1 miliard de acțiuni Bank of America pe care le deține din 2022.
3. American Express
Participația de 28,4 miliarde de dolari a Berkshire Hathaway în furnizorul de servicii financiare American Express reprezenta aproximativ 8% din portofoliul său la 31 decembrie 2023, sau aproximativ 21% din toate acțiunile American Express.
Berkshire Hathaway și-a crescut semnificativ participația la American Express în ultimul deceniu.